Diari Oficial de la Generalitat Valenciana


Sumari del DOGV 3696, del 25-02-2000 (2000/1291)

RESOLUCIÓ de 25 de gener de 2000, del Servei Territorial d’Indústria i Energia de València, per la qual se sotmet a informació pública la sol·licitud d’autorització administrativa i reconeixement de la utilitat pública del projecte d’instal·lacions Ramal Sueca – Cullera (eixida VS-10). Addenda VI. (Expedient CBREDE/2000/1).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3696

Data del DOGV
:   25-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1291


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 25 de gener de 2000, del Servei Territorial d'Indústria i Energia de València, per la qual se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions Ramal Sueca - Cullera (eixida VS-10). Addenda VI. (Expedient CBREDE/2000/1). [2000/S1291]
  
Als efectes previstos en la Llei 34/1998, de 7 d'octubre, del Sector d'Hidrocarburs; en el Reglament General del Servei Públic de Gasos Combustibles, aprovat per Decret 2.913/1973, de 26 d'octubre; en l'article 17 de la Llei d'Expropiació Forçosa i 56 del seu reglament, se sotmet a informació pública la sol·licitud les característiques de la qual es detallen a continuació:
  
- Peticionari: Enagás, SA, amb domicili social a Madrid, av. de Amèrica, núm. 38.
  
- Objecte de la petició: autorització administrativa i reconeixement de la utilitat pública del projecte d'instal·lacions Ramal Sueca-Cullera (eixida VS-10). Addenda VI, que afecta el terme municipal de Cullera.
  
- Descripció de les instal·lacions: aquesta addenda s'ha realitzat per a evitar la interferència que es produiria amb el projecte accés nord a Cullera. Tram III. VP-1041, que executarà la Diputació Provincial de València.
  
Canonada: d'acer al carboni, tipus API 5L GR.B., amb diàmetre de 4?.
  
Pressió de disseny: 16 bar relatius.
  
Longitud: amb aquesta nova addenda, la longitud definitiva del ramal és de 6.224 metres.
  
Pressupost: amb aquesta nova addenda, el pressupost total del projecte ascendeix a la quantitat de cent tretze milions dues-centes trenta-una mil nou-centes vint-i-quatre pessetes (338.385.113 PTA).
  
El projecte inclou plans parcel·laris i la relació concreta i individualitzada dels béns i drets afectats.
  
- Afecció a finques particulars derivada de la construcció del ramal i les seues instal·lacions auxiliars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de dos (2) metres al llarg del gasoducte, un a cada costat de l'eix, per on aniran enterrades la canonada o les canonades que es necessiten per a la conducció del gas, i que s'ajustarà a les següents limitacions:
  
1. Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptadors des de l'eix de la canonada.
  
2. Prohibició de realitzar qualsevol tipus d'obres o efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació. En aquesta zona es farà desaparéixer, temporalment, qualsevol obstacle i es realitzaran les obres necessàries per a l'estesa i la instal·lació de la canalització i els elements annexos, tot executant els treballs o les operacions precises per als esmentats fins.
  
Tres. Per al pas dels cables de connexió i els elements dispersors de protecció catòdica:
  
A) Imposició de servitud permanent de pas, en una franja de terreny d'un (1) metre d'ample al llarg del gasoducte, per on aniran enterrats els cables de connexió i els elements dispersors, que s'ajustarà a la prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos, i per a realitzar tot tipus d'obra.
  
B) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació i en la qual es farà desaparéixer tot obstacle, i també realitzar les obres necessàries per a l'estesa i el muntatge de les instal·lacions i els elements annexos, tot executant les obres o operacions precises per als esmentats fins.
  
Cosa que es fa pública perquè siga coneguda per tota la gent i especialment pels propietaris de terrenys i tots altres titulars afectats pel dit projecte, la relació dels quals s'inclou al final d'aquest anunci, perquè puga ser examinat l'expedient en aquest Servei Territorial d'Indústria i Energia de València, situat al carrer de Gregorio Gea, 27, 46412 València, i també els plans parcel·laris a l'ajuntament respectiu, i perquè es puguen presentar, en triple exemplar, en aquest Servei Territorial, les al·legacions que consideren oportunes, en el termini de vint dies a partir de l'endemà de la inserció d'aquest anunci.
  
València, 25 de gener de 2000.- El director territorial: Alejandro Marín Arcas.
  
Conselleria d'Indústria i Comerç